Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 101

2. évfolyam Témakör Tartalom Daléneklés Az 1. évfolyamon tanult dalok megerősítése. Új dalok — gyermekdalok hosszabb terjedelemmel és bővülő hangkészlettel. Értelmes szövegkezelés. Dalok közös előadása — körjátékok önállóan, egyszerű mozgáselemek, tánclépések a tanult dalokhoz kötötten. Improvizációs játékok, gyakorlatok; névéneklés — ritmussal, dallammal; kérdés-felelet. Zenei ismeretek Ritmikai elemek Dallami elemek A tanult ritmusmotívumok, ritmuselemek felismerése, megszólaltatása tapssal, kopogással. Felismerés kottaképről és különböző hangszeres megszólaltatásban. A ritmushangszerek önálló használata ritmikus gyakorlatokban, játékokban. Visszhangjáték, ritmuskiegészítő játék. A fél értékű hang jele, értéke, hangoztatása. Szolmizációs hangok és kézjelek („dó”, „re”, „mi”, „szó”, „lá”). Az ötfokú hangsor éneklése közösen a pedagógussal. A háromvonalas kotta. A hangsor elhelyezése a kottakirakón. Színes kotta, betűs kotta. Percepciófejlesztés Az akusztikus ingerek pontos felfogása — az ingerek jellemzőinek felismerése, szóbeli közlése: a környezet hangjai — természet hangja, munkafolyamatok hangja, többféle énekhang, hangszerek együttes megszólalása, a hang iránya, távolsága; a hangzás hossza, időtartama, hangerő, hangszín. Koncentrációs játékok — hallási, látási és tapintási ingerekre építve. Szekvencia felfedezése, visszaadása. Improvizáció Ritmusfelelgetős, énekes párbeszéd, visszhangjáték. Zenei kérdés-felelet irányítottan. Tevékenységek Közös éneklés, körjáték, népi játék, tánclépések elemeinek utánzása, ismerete. Ritmusok kopogása, tapsolása, ritmushangszer használata. Ritmus és dallammotívumok leolvasása, hangoztatása, olvasógyakorlatok. Kézjelek olvasása, hangok jelölése színekkel, betűkkel. Hangok differenciálása, emberi hangfajták felismerése. Helyes testtartás, helyes levegővétel. A kezdő hang felismerése, átvétele. Énekes párbeszéd, visszhangjáték. Irányított improvizáció. Követelmény — Tudjon csoportban egyre nagyobb terjedelmű gyermekdalokat, népi játékokat, körjátékokat énekelni. — Vegyen részt oldottan, örömmel az éneklésben. — Értse a ritmus, a dallam, a szöveg jelentését. — Törekedjen a szöveg tiszta, szép ejtésére, a helyes artikulációra, a megfelelő tempó és hangerő alkalmazására. — Ismerje fel a tanult dalokat dallam- és ritmusmotívumaikról. — Tudjon egyszerű ritmusmotívumokat megszólaltatni, ritmushangszert használni. — Fejlődjön akusztikus figyelme, irányultsága, intenzitása. — Kapcsolódjon be körjátékba, mozgásos, táncos tevékenységbe. — Jelenítse meg az improvizációban a saját nevét. 2000/135/II. szám

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes